Nikolay Ryabov

Nikolay Ryabov (; doğ. 9 dekabr 1946, Salsk, Rostov vilayəti, RSFSR, SSRİ) — Rusiya dövlət xadimi, diplomat. Fövqəladə və Səlahiyyətli səfir (1996).

 Həyatı 
Aleksandr Bloxin 1946-ci il dekabrın 9-da Rostov vilayətinin Salsk şəhərində anadan olub. O, Salsk Kənd Təsərrüfatı Texnikumunu bitirib. 1966-cı ildən 1977-ci ilə kimi Budennı adına at zavodunda traktorçu kimi çalışıb. 1972–1973-cü illərdə "Salskselmaş" zavodunda mühəndis vəzifəsində işləyib. 1973–1990-cı illərdə Salsk Kənd Təsərrüfatı Texnikumununda müəllim və direktor müavini işləyib. 1979-cu ildə Rostov Dövlət Universitetinin (axşam şöbəsi) hüquq fakültəsini bitirib.

 Siyasi fəaliyyəti 
 1990–1991 — RSFSR Ali Sovetinin qanunvericilik üzrə komitəsinin alt komitəsinin sədri.
 2 oktyabr 1991–23 dekabr 1992 — Rusiya Ali Sovetinin Respublika Şurasının sədri.Постановление Совета Республики Верховного Совета Российской Федерации от 23 декабря 1992 года № 4203—I "Об освобождении Н. Т. Рябова от должности Председателя Совета Республики Верховного Совета Российской Федерации" // Ведомости Съезда народных депутатов Российской Федерации и Верховного Совета Российской Федерации от 14 января 1993 года, № 2, Ст. 88
 14 dekabr 1992–23 sentyabr 1993 — Rusiya Federasiyası Ali Sovetinin sədrinin müavini.

 MSK rəhbərliyi 
 24 sentyabr 1993–14 noyabr 1996 — Rusiya Federasiyası Mərkəzi Seçki Komissiyasının sədri.
1993 və 1995-ci illərdə Dövlət Dumasına keçirilən seçkilərdə və 1996-cı il prezident seçkiləri zamanı seçki prosesinə rəhbərlik edib.

 Diplomatik fəaliyyəti 
 12 noyabr 1996–9 sentyabr 2000 — Rusiya Federasiyasının Çexiyadakı Fövqəladə və Səlahiyyətli səfiri.
 9 sentyabr 2000–19 oktyabr 2004 — Rusiya Federasiyasının Azərbaycandakı Fövqəladə və Səlahiyyətli səfiri.
 19 oktyabr 2004–27 iyul 2007 — Rusiya Federasiyasının Moldovadakı Fövqəladə və Səlahiyyətli səfiri.
2007-ci il iyulun 27-də Moskvaya geri çağırıldıqdan sonra isə təqaüdə çıxıb.

 Şəxsi həyatı 
Ailəlidir, bir oğlu var.

 Diplomatik rütbəsi 
 Fövqəladə və səlahiyyətli səfir (12 noyabr 1996).

 İstinadlar 

 Xarici keçidlər 
 Hərbi-Siyasi Araşdırmalar Mərkəzinin saytında bioqrafiyası 

Kateqoriya:Rusiya diplomatları
Kateqoriya:Rusiya Federasiyasının Azərbaycandakı səfirləri
Kateqoriya:Salskda doğulanlar
Kateqoriya:Traktorçular
Kateqoriya:"Azad Rusiyanın müdafiəçisi" medalı ilə təltif olunanlar
Kateqoriya:SSRİ hüquqşünasları